PATVIRTINTA

Pakruojo rajono savivaldybės administracijos

direktoriaus 2017 m. d.

įsakymu Nr.

**TURTO IR ŪKIO SKYRIAUS ŪKIO POSKYRIO**

**APŽELDINTOJO**

**PAREIGYBĖS APRAŠYMAS**

### I SKYRIUS

### PAREIGYBĖ

1. Pakruojo rajono savivaldybės (toliau – savivaldybė) administracijos Turto ir ūkio skyriaus (toliau – skyrius) Ūkio poskyrio (toliau – poskyris) apželdintojo pareigybė yra 3 grupės pareigybė.
2. Pareigybės lygis – B.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti aukštesnįjį arba iki 1995 m. įgytą specialųjį technologijos mokslų studijų srities išsilavinimą;
   2. būti susipažinusiam su landšafto architektūros pagrindais, želdinių ir želdynų tvarkymu, priežiūra, turėti apželdintojo darbo patirtį;
   3. gebėti savarankiškai planuoti ir organizuoti savo darbą;
   4. mokėti valdyti, kaupti, sisteminti, apibendrinti informaciją ir teikti išvadas;
   5. gebėti sklandžiai reikšti savo mintis raštu ir žodžiu;
   6. mokėti dirbti su Microsoft Office programiniu paketu;
   7. būti pareigingam, sąžiningam, darbščiam.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Šias pareigas einantis darbuotojas vykdo šias funkcijas:
   1. teikia siūlymus dėl žaliosios aplinkos (želdinių, gėlynų, parkų, aikščių) formavimo principų ir realizavimo, priežiūros ir atnaujinimo savivaldybės administracijos seniūnijų teritorijose (toliau – teritorijos);
   2. organizuoja ir vykdo želdinių apsaugą;
   3. analizuoja teritorijose esančių želdinių būklę, plėtrą, pertvarkymo galimybes, rūpinasi jų tvarkymu;
   4. rengia želdynų projektus;
   5. atstovauja savivaldybės interesams aplinkos tvarkymo procese;
   6. organizuoja viešuosius aplinkos tvarkymo ir želdinių priežiūros darbus, želdinių sodinimą pavasarį ir rudenį; parkų, skverų ir gatvių medžių genėjimo darbus;
   7. vykdo visų viešųjų aplinkos tvarkymo ir želdinių priežiūros darbų kontrolę;
   8. bendradarbiauja su mokslo įstaigomis, draugijomis, organizacijomis, kurių veikla susijusi su apželdinimo darbais;
   9. pagal kompetenciją dalyvauja komisijų bei darbo grupių veikloje;
   10. aplinkos tvarkymo ir želdinių priežiūros darbus teritorijose derina su savivaldybės administracijos seniūnijų seniūnais;
   11. vykdo kitus savivaldybės administracijos direktoriaus, skyriaus ar poskyrio vedėjo pavedimus ir užduotis pagal priskirtą kompetenciją ir funkcijas.

\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_

(Data)